stanford-oval/wikipedia huggingface dataset:
กองบิน 3 วัฒนานคร
ภารกิจ > ด้านการทหาร

กองบิน 3 เป็นหน่วยขึ้นตรงของกองทัพอากาศที่ดูแลปฏิบัติการที่ใช้งานอากาศยานไร้คนขับ โดยมีความพร้อมทั้งด้านการทำการบินและการบำรุงรักษาอากาศยานไร้คนขับของกองทัพอากาศให้มีความพร้อมในการสนับสนุนปฏิบัติการทางอากาศ
ภารกิจ > ด้านพลเรือน

กองบิน 3 ได้ส่งอากาศยานไร้คนขับเข้าร่วมปฏิบัติงานช่วยเหลืองานด้านพลเรือนหลากหลายภารกิจ เช่น
ภารกิจสนับสนุนการดับเพลิงไหม้ ส่งอากาศยานไร้คนขับในหมวดอากาศยานไร้คนขับ กองพันทหารนาวิกโยธิน กองบิน 3 สนับสนุนภาพถ่ายทางอากาศในภารกิจการดับเพลิงไหม้บ่อขยะในพื้นที่ตำบลหนองบอน อำเภอเมืองสระแก้ว จังหวัดสระแก้ว ในวันที่ 7 มีนาคม พ.ศ. 2566
ภารกิจสนับสนุนการเฝ้าระวังอุทกภัยในพื้นที่สระแก้ว โดยใช้อากาศยานไร้คนขับแบบ RTAF U1 ในพื้นที่จังหวัดสระแก้ว
ภารกิจสนับสนุนการอำนวยความสะดวกการจราจรช่วงปีใหม่ร่วมกับสำนักงานตำรวจแห่งชาติในพื้นที่จังหวัดสระแก้ว
ภารกิจสนับสนุนพื้นที่ปฏิบัติการฝนหลวงของกรมฝนหลวงและการบินเกษตร ในช่วงเดือนมิถุนายน - สิงหาคม
แหล่งข้อมูลอื่น

กองบิน 3 UAV Wing of Excellence ที่เฟซบุ๊ก
เฮลิคอปเตอร์แบบที่ 5 ที่เคยประจำการในกองบิน 3 ช่วงปี พ.ศ. 2510-2520
เมทริกซ์แบบบล็อก

เมทริกซ์แบบบล็อก (block matrix) หมายถึงเมทริกซ์ใด ๆ ที่สามารถแบ่งกลุ่มสมาชิกออกเป็นเมทริกซ์ย่อยที่เรียกว่า บล็อก (block) เมทริกซ์แบบบล็อกจะถูกแบ่งที่ตำแหน่งของสมาชิกที่สามารถเข้ากันได้จัดอยู่ในกลุ่มเดียวกัน และจะต้องแบ่งตามเส้นแนวตั้งหรือเส้นแนวนอนของแถวและหลักทั้งหมด เปรียบเสมือนการตีตารางลงในเมทริกซ์แล้วตัดแบ่งออกเป็นส่วน ๆ
ตัวอย่างเมทริกซ์แบบบล็อก เช่น กำหนดให้เมทริกซ์ P
จะเห็นว่ามีสมาชิกที่คล้ายกันอยู่เป็นกลุ่ม ๆ ซึ่งสามารถตัดแบ่งออกเป็นเมทริกซ์ย่อยขนาด 2×2
ดังนั้น เมทริกซ์ P จึงสามารถเขียนได้อีกแบบหนึ่งเป็น
เมทริกซ์ทแยงมุมแบบบล็อก

เมทริกซ์ทแยงมุมแบบบล็อก (block diagonal matrix) คือ เมทริกซ์จัตุรัสที่มีบล็อกของเมทริกซ์ย่อยพาดผ่านเส้นทแยงมุมหลัก ซึ่งบล็อกนั้นก็เป็นเมทริกซ์จัตุรัสเช่นกัน และบล็อกอื่น ๆ ที่อยู่นอกแนวเส้นทแยงมุมเป็นเมทริกซ์ศูนย์ทั้งหมด หากเขียนในรูปทั่วไปจะได้ว่า
หรืออาจเรียกได้ว่า เมทริกซ์ A คือผลบวกโดยตรง (direct sum) ของเมทริกซ์  A_{1},A_{2},...,A_{n} เขียนแทนได้ด้วย
หรือเขียนแทนด้วยสัญกรณ์ของเมทริกซ์ทแยงมุม
สำหรับค่าของดีเทอร์มิแนนต์กับรอยเมทริกซ์ของเมทริกซ์ทแยงมุมแบบบล็อก มีคุณสมบัติ ดังนี้
เมทริกซ์ศูนย์

ในทางคณิตศาสตร์ โดยเฉพาะพีชคณิตเชิงเส้น เมทริกซ์ศูนย์ หมายถึงเมทริกซ์ที่มีสมาชิกทุกตัวเป็นศูนย์ ตัวอย่างเมทริกซ์ศูนย์ เช่น
เซตของเมทริกซ์มิติ m×n ที่มีสมาชิกเป็นริง K สามารถเขียนแทนด้วย  K_{m,n}\, สำหรับเมทริกซ์ศูนย์  \mathbf {0} _{K_{m,n}}\, ใน  K_{m,n}\, คือ เมทริกซ์ที่มีสมาชิกทุกตัวเท่ากับ  \mathbf {0} _{K}\, ซึ่ง  \mathbf {0} _{K}\, คือ เอกลักษณ์การบวกใน K กล่าวคือ
โดยเมทริกซ์ศูนย์ดังกล่าว เป็นเอกลักษณ์การบวกภายใต้  K_{m,n}\, นั่นหมายความว่า สำหรับทุกเซต  A\in K_{m,n}\, เราจะได้
เมทริกซ์ของริงที่มีมิติ m×n ใด ๆ จะมีเมทริกซ์ศูนย์เพียงหนึ่งเดียว เนื่องจากข้อพิสูจน์ของเอกลักษณ์การบวก โดยทั่วไปแล้วจะเขียนสมาชิกทั้งหมดด้วย "0" โดยไม่มีอักษรอะไรห้อยท้าย
เมทริกซ์ศูนย์เป็นรูปแบบหนึ่งของการนำเสนอการแปลงเชิงเส้น โดยส่งค่าทั้งหมดเป็นเวกเตอร์ศูนย์
ดูเพิ่ม

เมทริกซ์เอกลักษณ์
สุวรรณภูมิ

สำหรับความหมายอื่น ดูที่ สุวรรณภูมิ (แก้ความกำกวม)
สุวรรณภูมิ เป็นชื่อเรียกดินแดนที่มีการกล่าวถึงในคัมภีร์โบราณหลายฉบับในทางพระพุทธศาสนา ซึ่งคำว่าสุวรรณภูมินี่มีความหมายว่า แผ่นดินทอง
ดินแดนสุวรรณภูมิ จึงแปลว่า ดินแดนแห่งทองคำ หมายถึงดินแดนที่มีความอุดมสมบูรณ์ ปรากฏในคัมภีร์ของพระพุทธศาสนา ส่วนมากปรากฏในคัมภีร์ชาดก (เรื่องราวที่มีอดีตมายาวนาน) เช่น มหาชนกชาดก กล่าวถึงพระมหาชนกเดินทางมาค้าขายที่สุวรรณภูมิ แต่เรือแตกกลางทะเล ในสมัยสังคายนาครั้งที่ 3 ราว พ.ศ. 234 พระเจ้าอโศกมหาราชได้ส่งพระธรรมทูตมาเผยแผ่พุทธศาสนาที่สุวรรณภูมิ โดยมีพระโสณเถระและพระอุตตรเถระเป็นประธาน เมื่อท่านมาถึง ได้ปราบผีเสื้อสมุทรที่ชอบเบียดเบียนชาวสุวรรณภูมิ ทำให้ชาวสุวรรณภูมิเลื่อมใส จากนั้นท่านได้แสดงพรหมชาลสูตร เป็นที่น่าสังเกตว่า ตอนปราบผีเสื้อสมุทร ท่านได้สวดพระปริตรป้องกันเกาะสุวรรณภูมิไว้ จึงมีคำเรียก สุวรรณภูมิ อีกชื่อหนึ่งว่า  สุวรรณทวีป แปลว่า เกาะทอง เมื่อสันนิษฐานจากสองคำนี้ ทำให้ได้ข้อสรุปอย่างน้อย 2 อย่าง คือ
สุวรรณภูมิ เป็นดินแดนที่เป็นแผ่นดินใหญ่
สุวรรณทวีป คือ เกาะที่อยู่ติดกับสุวรรณภูมิ
และเนื่องจากในชาดกกล่าวว่า สุวรรณภูมิอยู่ทางทิศตะวันออกของอินเดีย เมื่อพิจารณาจากแผนที่โลก จึงน่าจะสันนิษฐานได้ต่อไปว่า สุวรรณภูมิ คือส่วนที่เป็นแผ่นดิน ได้แก่ ประเทศพม่า ประเทศลาว ประเทศไทย ประเทศกัมพูชา ส่วนสุวรรณทวีปซึ่งเป็นเกาะ น่าจะได้แก่ เกาะชวา สุมาตรา หรืออินโดนีเซีย ตลอดทั้งฟิลิปปินส์เมื่อพิจารณาหลักฐานทางโบราณคดีเกี่ยวกับพระพุทธศาสนาพบว่า เมืองหงสาวดี และเมืองนครปฐมสมัยทวารวดี มีอายุเก่าแก่ที่สุด และร่วมสมัยกัน คือ ราวพุทธศตวรรษที่ 6
อ่านเพิ่ม

ปรีดี พิศภูมิวิถี และคนอื่นๆ. สยามรัถยา: เส้นทางความเจริญของสุวรรณภูมิและสยามประเทศ ตั้งแต่ก่อนประวัติศาสตร์ถึงพุทธศักราช 2475. กรุงเทพฯ: สำนักงานการวิจัยแห่งชาติ (วช.), 2566.
ผาสุข อินทราวุธ. สุวรรณภูมิจากหลักฐานโบราณคดี. กรุงเทพฯ: ภาควิชาโบราณคดี คณะโบราณคดี มหาวิทยาลัยศิลปากร, 2548.
มานิต วัลลิโภดม. สุวรรณภูมิอยู่ที่ไหน. กรุงเทพฯ: การเวก, 2521.
ศิริวัฒนอาณาทร (ผล ศิริวัฒนกุล), ขุน. เมืองทองหรือสุวรรณภูมิ. พระนคร: โรงพิมพ์ทรงธรรม, 2479.
สิทธิเทพ เอกสิทธิพงษ์. “วิพากษ์ ‘สุวรรณภูมิ’ จากมุมมองประวัติศาสตร์ชาติพันธุ์ในจีน.” วารสารรัฐศาสตร์และรัฐประศาสนศาสตร์ 15, 2 (ก.ค.-ธ.ค. 2567): 25-62.
สุจิตต์ วงษ์เทศ. สุวรรณภูมิ: ต้นกระแสประวัติศาสตร์ไทย. กรุงเทพฯ: มติชน, 2549.
ฮอลล์, ดี. จี. อี. ประวัติศาสตร์เอเชียตะวันออกเฉียงใต้: สุวรรณภูมิ-อุษาคเนย์ภาคพิศดาร. เล่ม 1-2. แปลโดยท่านผู้หญิงวรุณยุพา สนิทวงศ์ ณ อยุธยา และคนอื่นๆ. กรุงเทพฯ: มูลนิธิโตโยต้าประเทศไทย และมูลนิธิโครงการตำราสังคมศาสตร์และมนุษยศาสตร์, 2549.
สถานะออกซิเดชัน

สถานะออกซิเดชัน (อังกฤษ: oxidation state) เป็นสมบัติที่สำคัญของอะตอมเมื่อเกิดเป็นสารประกอบ เนื่องจากสมบัติทางเคมีและกายภาพหลายอย่างสามารถอธิบายโดยใช้สถานะออกซิเดชัน ตลอดระยะเวลาผ่านมามีการนิยามคำว่า สถานะออกซิเดชันที่หลากหลายและยังมีข้อสับสนเกี่ยวกับคำว่า สถานะออกซิเดชัน (oxidation state) และ เลขออกซิเดชัน (oxidation number) ที่พบในหนังสือแบบเรียนต่าง ๆ ทั่วโลก ในปลาย ค.ศ. 2015 จึงมีผู้เสนอให้นิยามคำ ๆ นี้ให้ชัดเจนและเป็นทางการพร้อมทั้งให้บอกวิธีการในการหาให้ชัดเจนด้วย
ประวัติ

เวนเดลล์ มิตเชลล์ ลาติเมอร์ (Wendell Mitchell Latimer) นักเคมีชาวอเมริกันได้เสนอแนวคิดเกี่ยวกับสถานะออกซิเดชันเป็นครั้งแรกในปี ค.ศ.1938 และกล่าวถึงครึ่งปฏิกิริยารีดอกซ์ (redox half-reaction) ต่อมาคริสเตียน เจอร์เจนเซน (Christian Klixbüll Jørgensen) ได้เขียนหนังสือที่อธิบายหลักการรวมถึงการอภิปรายเกี่ยวกับ "เลขออกซิเดชัน" จนกระทั่งในทศวรรษ 1940 กลาสโตน ได้กล่าวถึงเลขออกซิเดชันว่าเป็นการระบุ "ความต้องการอิเล็กตรอน" ของธาตุ โมเลกุล หรือ ไอออน
ความสับสนในเรื่องของการใช้คำว่า สถานะออกซิเดชัน และคำว่า เลขออกซิเดชัน ยังคงมีเรื่อยมา โดยที่นิยามที่กำหนดก่อนหน้านี้โดยสหภาพเคมีบริสุทธิ์และเคมีประยุกต์ระหว่างประเทศ หรือ IUPAC ยังไม่สามารถระบุความแตกต่างได้อย่างชัดเจน โดยระบุเพียงว่า สถานะออกซิเดชันของธาตุจะเขียนในสูตรเคมีด้วยเลขโรมัน และนิยามของ IUPAC ที่ระบุใน หนังสือเล่มสีทอง IUPAC (IUPAC Gold Book) ได้นำเอานิยามตาม หนังสือสีแดง: การอ่านชื่อ IUPAC ในเคมีอนินทรีย์ (Red Book: IUPAC Nomenclature of Inorganic Chemistry) มาใช้ แทนที่จะใช้นิยามใหม่ที่เสนอขึ้นในปี ค.ศ. 2014 ที่มีความชัดเจนมากกว่า โดยที่นิยามที่ระบุในหนังสือเล่มสีทองดังกล่าวนั้นใช้ไม่ได้กับสารประกอบแบบกลุ่มก้อน (clusters) ซินทล์เฟส (Zintl phases) และ สารเชิงซ้อนโลหอินทรีย์ (organometallic complexes) บางชนิด
นิยาม

มีการนิยามคำว่าสถานะออกซิเดชันมากมายตามหนังสือต่าง ๆ มากมาย อย่างไรก็ตาม IUPAC ได้ให้คำนิยามและวิธีการหาสถานะออกซิเดชันไว้ 2 ลักษณะ ดังนี้
นิยาม > นิยามอย่างง่ายตาม IUPAC Gold Book

นิยามคำว่า สถานะออกซิเดชัน อ้างตามหนังสือเล่มสีทอง IUPAC ระบุว่า
สถานะออกซิเดชันเป็นการวัดระดับออกซิเดชันของอะตอมในสาร ซึ่งสถานะออกซิเดชันถูกกำหนดให้เป็นประจุของอะตอมซึ่งอาจจะมาจากการนับอิเล็กตรอนตามกฎดังต่อไปนี้
สถานะออกซิเดชันของธาตุอิสระ (free element หรือ uncombined element) เท่ากับ ศูนย์
สำหรับไอออนอย่างง่าย ได้แก่ ไอออนอะตอมเดี่ยว (monoatomic ion) สถานะออกซิเดชันเท่ากับประจุสุทธิของไอออน
ในสารประกอบทั่วไป ไฮโดรเจนมีสถานะออกซิเดชันเท่ากับ +1 และออกซิเจนมีสถานะออกซิเดชันเท่ากับ -2 ยกเว้น ใน สารประกอบไฮไดรด์ของโลหะกัมมันต์ เช่น LiH ไฮโดรเจนมีสถานะออกซิเดชันเท่ากับ -1 และในสารประกอบเปอร์ออกไซด์ออกซิเจนมีสถานะออกซิเดชันเท่ากับ -1 เช่น H2O2 เป็นต้น
ผลรวมเลขคณิตของสถานะออกซิเดชันของอะตอมต่าง ๆ ในสารประกอบที่เป็นกลางทางไฟฟ้าจะต้องเท่ากับศูนย์ ในทำนองเดียวกันผลรวมเลขคณิตของสถานะออกซิเดชันของอะตอมต่าง ๆ ในไอออนจะต้องเท่ากับประจุของไอออนนั้น ๆ ด้วย ตัวอย่างของสถานะออกซิเดชันของกำมะถันใน H2S, S8 , SO2, SO3, และ H2SO4 เท่ากับ -2, 0, +4, +6 และ +6 ตามลำดับ อะตอมที่มีสถานะออกซิเดชันที่สูงกว่าจะมี ระดับออกซิเดชัน (degree of oxidation) ที่สูงกว่า และ อะตอมที่มีสถานะออกซิเดชันที่ต่ำกว่า จะมี ระดับรีดักชัน (degree of reduction) ที่สูงกว่า
นิยาม > นิยามทางวิทยาศาสตร์ตาม IUPAC Technical Report

พาเวล กาเรน (Pavel Karen) และคณะได้เสนอการกำหนดนิยามของคำว่าสถานะออกซิเดชันและตีพิมพ์ในวารสารของ IUPAC ในปี ค.ศ. 2014 ในลักษณะรายงานทางเทคนิค (Technical Report) โดยได้กำหนดให้นิยามคำว่า ‘สถานะออกซิเดชัน’ โดยทั่วไปว่า
“สถานะออกซิเดชัน คือ ประจุของอะตอมหลังจากการประมาณแบบไอออนิกของพันธะของอะตอมนั้น”
การประมาณแบบไอออนิก (ionic approximation) อาจจะทำได้โดยการพิจารณาการมีส่วนร่วมของอะตอมในออร์บิทัลเชิงโมเลกุล (MO) (รูป 1) หรือทำได้ด้วยการพิจารณาค่าอิเล็กโตรเนกาทิวิตีของอัลเลน (Allen’s EN) (รูป 2)
นิยาม > นิยามทางวิทยาศาสตร์ตาม IUPAC Technical Report > วิธีการกำหนดสถานะออกซิเดชัน

วิธีการกำหนดสถานะออกซิเดชันทำได้โดยกำหนดให้สถานะออกซิเดชันเท่ากับประจุของอะตอมหลังจากการแบ่งแยกพันธะอย่างเสมอภาคระหว่างอะตอมชนิดเดียวกันและการแบ่งแยกพันธะระหว่างอะตอมต่างชนิดกันด้วยการพิจารณาค่าอิเล็กโทรเนกาติวิตีที่วัดโดยวิธีของอัลเลน ยกเว้น กรณีที่อะตอมที่มีอิเล็กโตรเนกาทิวิตีสูงกว่าอะตอมนั้นสร้างพันธะแบบกลับในฐานะลิแกนด์แบบกรดลิวอิสซึ่งอะตอมนั้นไม่ได้รับอิเล็กตรอนที่สร้างพันธะนั้น ๆ หรืออาจจะใช้การคำนวณผลรวมพันธะเวเลนซ์ (Bond Valence Sum Calculation; BVS) และวิธีอื่น ๆ ตัวอย่างการกำหนดสถานะออกซิเดชันโดยใช้โครงสร้างลิวอิสแสดงดังรูป 3
ดูเพิ่ม

เวเลนซ์
เวเลนซ์อิเล็กตรอน
รูป 1: ซ้ายเป็นแผนภาพ MO ของพันธะระหว่างอะตอมชนิดเดียวกัน A-A ขวาเป็นแผนภาพ MO ของอะตอมที่มีพันธะระหว่างอะตอมต่างชนิด A-B ซึ่งจะมีเครื่องหมายแสดงความเป็นไอออนิกของพันธะ
รูป 2: แผนภาพเปรียบเทียบพลังงานของอะตอม ซ้าย ในโมเลกุลที่มีพันธะระหว่างอะตอมชนิดเดียวกัน A-A และ ขวา ระหว่างอะตอมต่างชนิดกัน A-B เครื่องหมาย +, - แทนเครื่องหมายของประจุที่ได้จากการประมาณแบบไอออนิก (อะตอมที่มีค่า EN ตามการคำนวณของอัลเลนสูงกว่าจะมีพลังงานต่ำกว่าและมีเครื่องหมายไอออนิกเป็นลบ)
รูป 3: ตัวอย่างการกำหนดสถานะออกซิเดชันของอะตอมต่าง ๆ ใน (ก) ไดฟลูออโรมีเทน (ข) กรดเปอร์ออกซีไนตรัส (peroxynitrous acid) (ค) โครเมียม(III)ออกไซด์และ โครเมียม(VI)ออกไซด์
จอว์ส

| จอว์ส |
| --- | --- |
ใบปิดภาพยนตร์
กำกับ: สตีเวน สปีลเบิร์ก
บทภาพยนตร์: นวนิยาย: ปีเตอร์ เบนช์ลีย์ บทภาพยนตร์: ปีเตอร์ เบนช์ลีย์ คาร์ล กอทท์เลบ
อำนวยการสร้าง: ริชาร์ด ดี. ซานัค เดวิด บราวน์
นักแสดงนำ: รอย ไชเดอร์ โรเบิร์ต ชอว์ ริชาร์ด เดรย์ฟัสส์ ลอร์เรน แกรี่ เมอร์รีย์ แฮมิลตัน
กำกับภาพ: บิล บัตเลอร์
ตัดต่อ: เวอร์นาฟิลด์ส
ดนตรีประกอบ: จอห์น วิลเลียมส์
ผู้จัดจำหน่าย: ยูนิเวอร์แซลสตูดิโอส์
วันฉาย: 20 มิถุนายน ค.ศ. 1975  (สหรัฐอเมริกา) 1 เมษายน ค.ศ. 1976  (ไทย)
ความยาว: 124 นาที
ประเทศ: สหรัฐ
ภาษา: อังกฤษ
ทุนสร้าง: 9 ล้านดอลลาร์สหรัฐ
ทำเงิน: 470.7 ล้านดอลลาร์สหรัฐ
ต่อจากนี้: จอว์ส 2 (1978)
ข้อมูลจาก All Movie Guide
ข้อมูลจาก IMDb
จอว์ส (อังกฤษ: Jaws) เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 1975 ซึ่งดัดแปลงจากนวนิยายชื่อเดียวกันในปี ค.ศ. 1974 ของ ปีเตอร์ เบนช์ลีย์ กำกับโดย สตีเวน สปิลเบิร์ก ซึ่งเรื่องนี้นับเป็นผลงานภาพยนตร์เรื่องลำดับที่สองของเขา ภาพยนตร์ประสบความสำเร็จอย่างมากเมื่อเข้าฉาย ทั้งรายได้และคำวิจารณ์ จนมีชื่อเข้าชิงรางวัลหลายสถาบัน ทั้งลูกโลกทองคำ และรางวัลออสการ์ เคยฉายในประเทศไทย ในปีถัดมา (พ.ศ. 2519) โดยไม่มีชื่อภาษาไทย ฉายที่โรงภาพยนตร์ปารีส-สกาล่า-พาราเมาท์-อินทรา
เรื่องย่อ

เป็นเรื่องราวของฉลามกินคนที่มาโผล่แถบหาดอมิตี้ ที่เขมือบไปหลายศพ แต่ไม่มีใครเชื่อว่าเป็นฉลาม เพราะปกติฉลามจะไม่มาอาละวาดแถบนี้ และอีกอย่างที่หาดกำลังจะจัดงานประจำปีอีก มาร์ติน โบรดี้ (รอย ไชเดอร์) หัวหน้าตำรวจอมิตี้, ควินน์ (โรเบิร์ต ชอว์) นักล่าฉลามมือฉมัง และ แมทท์ ฮูเปอร์ (ริชาร์ด เดรย์ฟัสส์) นักวิทยาศาสตร์ผู้มีความรู้เรื่องธรรมชาติของฉลาม 3 คนต้องออกไปล่าเจ้าฉลามโหดตัวนี้ก่อนที่มันจะฆ่าใครอีก
นักแสดง

รอย ไชเดอร์ รับบทเป็น มาร์ติน โบรดี้
โรเบิร์ต ชอว์ รับบทเป็น ควินน์
ริชาร์ด เดรย์ฟัส รับบทเป็น แมทท์ ฮูเปอร์
ลอร์เรน แกรี่	รับบทเป็น เอลเลน โบรดี้
เมอร์รีย์ แฮมิลตัน รับบทเป็น นายกเทศมนตรีแลร์รี วอห์น
คาร์ล กอทท์เลบ รับบทเป็น Meadows
เจฟฟรีย์ เครเมอร์ รับบทเป็น เลนนี เฮนดริกส์
ซูซาน แบล็คไลท์ รับบทเป็น Chrissie Watkins
ปีเตอร์ เบนช์ลีย์ รับบทเป็น ผู้รายงานข่าว
รางวัล

สาขาบันทึกเสียงยอดเยี่ยม (ได้รับรางวัล)
สาขาลำดับภาพยอดเยี่ยม (ได้รับรางวัล)
สาขาดนตรีประกอบภาพยนตร์ยอดเยี่ยม (ได้รับรางวัล)
สาขาภาพยนตร์ยอดเยี่ยม (เสนอชื่อเข้าชิง)
สาขาภาพยนตร์ยอดเยี่ยม ประเภทภาพยนตร์ดรามา (เสนอชื่อเข้าชิง)
แหล่งข้อมูลอื่น

จอว์ส ที่อินเทอร์เน็ตมูวีเดตาเบส
จอว์ส ที่บ็อกซ์ออฟฟิศโมโจ
จอว์ส ที่รอตเทนโทเมโทส์
จอว์ส ที่ทีซีเอ็มมูวีเดตาเบส
จอว์ส ที่เมทาคริติก
จุฑาวัชร วิวัชรวงศ์

| จุฑาวัชร วิวัชรวงศ์ |
| --- | --- |
เกิด: หม่อมเจ้าจุฑาวัชร มหิดล 29 สิงหาคม พ.ศ. 2522 (45 ปี) กรุงเทพมหานคร ประเทศไทย
ที่พำนัก: สหรัฐ
บิดา: พระบาทสมเด็จพระวชิรเกล้าเจ้าอยู่หัว
มารดา: สุจาริณี วิวัชรวงศ์
จุฑาวัชร วิวัชรวงศ์ (พระนามเดิม หม่อมเจ้าจุฑาวัชร มหิดล) หรือ (ท่านชายอ้วน) ประสูติเมื่อวันที่ 29 สิงหาคม พ.ศ. 2522 เป็นพระราชโอรสพระองค์โตในพระบาทสมเด็จพระวชิรเกล้าเจ้าอยู่หัว ประสูติแต่สุจาริณี วิวัชรวงศ์ และเป็นพระราชนัดดาในพระบาทสมเด็จพระมหาภูมิพลอดุลยเดชมหาราช บรมนาถบพิตรกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและเป็นพระราชปนัดดาในสมเด็จพระมหิตลาธิเบศร อดุลยเดชวิกรม พระบรมราชชนกกับสมเด็จพระศรีนครินทราบรมราชชนนี ปัจจุบันพำนักอยู่สหรัฐ โดยสมรสกับริยา กอฟห์ ชาวแซนดีเอโก สหรัฐ และท่านชายยังเป็นพระเชษฐาพระองค์แรกในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยท่านชายยังมีพระเชษฐภคินีต่างพระมารดาพระองค์เดียวคือสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ประวัติ

นายจุฑาวัชร ประสูติเมื่อวันพุธ ขึ้น 7 ค่ำ เดือน 10 ปีมะแม เอกศก จ.ศ. 1341 ตรงกับวันที่ 29 สิงหาคม พ.ศ. 2522 มีพระอนุชาและพระกนิษฐาร่วมพระมารดาสี่องค์ ได้แก่
วัชเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)
จักรีวัชร วิวัชรวงศ์ (ท่านชายอ่อง; 26 กุมภาพันธ์ พ.ศ. 2526)
วัชรวีร์ วิวัชรวงศ์ (ท่านชายอินทร์; 14 มิถุนายน พ.ศ. 2528)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ทูลกระหม่อมหญิง; 8 มกราคม พ.ศ. 2530)
นอกจากนี้ ท่านชายยังมีพระเชษฐภคินีและพระอนุชาต่างพระมารดาอีกสองพระองค์คือ
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้หม่อมสุจาริณี มหิดล ณ อยุธยา ในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
สำเร็จการศึกษาปริญญาตรี สาขาการบินและการบำรุงรักษา มหาวิทยาลัยไมอามี รัฐฟลอริดา และปริญญาโท สาขาวิทยาศาสตร์การบิน รัฐคอนเนตทิคัต
เดินทางกลับไทย

เมื่อวันที่ 3 มกราคม พ.ศ. 2568 จุฑาวัชร วิวัชรวงศ์ได้เดินทางกลับไทยพร้อมกับวัชเรศร วิวัชรวงศ์ และวัชรวีร์ วิวัชรวงศ์
เกียรติยศ

| ธรรมเนียมพระยศของ หม่อมเจ้าจุฑาวัชร มหิดล (พ> ศ. 2522 - พ.ศ. 2540) |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
เกียรติยศ > ชื่อและฐานันดรศักดิ์

หม่อมเจ้าจุฑาวัชร มหิดล (29 สิงหาคม พ.ศ. 2522 - 13 มกราคม 2540)
จุฑาวัชร วิวัชรวงศ์ (13 มกราคม พ.ศ. 2540 - ปัจจุบัน)
คณิตศาสตร์มูลฐาน

คณิตศาสตร์มูลฐาน เป็นหัวข้อวิชาคณิตศาสตร์ที่มักใช้สอนในระดับประถมศึกษาและมัธยมศึกษาอยู่บ่อย ๆ เริ่มตั้งแต่พื้นฐาน คือ เลขคณิตและเรขาคณิต และในขั้นถัดไป คือ ความน่าจะเป็นและสถิติ พีชคณิต ตรีโกณมิติ และความรู้พื้นฐานสำหรับแคลคูลัส (Precalculus) ตามลำดับ
ดูเพิ่ม

การบวก
การลบ
การคูณ
การหาร
ทางหลวงเอเชียสาย 4

|  ทางหลวงเอเชียสาย 4 |
| --- | --- |

ทางแยกที่สำคัญ
ปลายทางทิศเหนือ:  ที่โนโวซีบีสค์, รัสเซีย
ปลายทางทิศใต้:  ที่การาจี, ปากีสถาน
ตำแหน่งที่ตั้ง
ประเทศ: รัสเซีย มองโกเลีย จีน และปากีสถาน
 
ระบบทางหลวง
ระบบทางหลวงเอเชีย
ทางหลวงเอเชียสาย 4 (AH4) เป็นถนนในโครงข่ายทางหลวงสายเอเชีย ระยะทางทั้งสิ้น 6,024 km (3,743 mi) เส้นทางเริ่มต้นจากทางหลวงเอเชียสาย 6 ที่โนโวซีบีสค์, รัสเซีย ลงไปยังทิศใต้ผ่านอุรุมชี, จีน ร่วมกับทางหลวงเอเชียสาย 5 แล้วมุ่งไปทางทิศตะวันตกเฉียงใต้ไปยังชายฝั่งทะเลที่เมืองการาจี, ปากีสถาน โดยบรรจบกับทางหลวงเอเชียสาย 7
รายชื่อทางหลวงที่ผ่าน > รัสเซีย

ทางหลวงรัสเซีย M52/R256: โนโวซีบีสค์ (จาก AH6) – พรมแดนมองโกเลียใกล้ Tashanta (972 กิโลเมตร)
รายชื่อทางหลวงที่ผ่าน > มองโกเลีย

A0306 จากพรมแดนรัสเซียใกล้ Ulaanbaishint ถึง Ölgii (97 กิโลเมตร)
A0305 จาก Ölgii ถึง Khovd (178 กิโลเมตร)
A0304 จาก Khovd ถึง Mankhan (76 กิโลเมตร)
A14 จาก Mankhan ถึง Bulgan (305 กิโลเมตร)
A14 จาก Bulgan ถึงพรมแดนจีนใกล้ Yarantai (47 กิโลเมตร)
รายชื่อทางหลวงที่ผ่าน > จีน

ถนน S320: ทาชเคนต์ – Fuyun, จีน (319 กิโลเมตร)
ทางหลวงจีน G216: Fuyun – อุรุมชี (ผ่าน AH5) (433 กิโลเมตร)
ทางพิเศษ G30: อุรุมชี – Toksun
ทางพิเศษ G3012: Toksun – คัชการ์
ทางหลวงจีน G314: คัชการ์ – Tashkurgan – พรมแดนปากีสถาน (1,948 กิโลเมตร)
พรมแดนตั้งอยู่ที่ Khunjerab Pass ระดับความสูง 4,693 เมตร (15,397 ฟุต)
รายชื่อทางหลวงที่ผ่าน > ปากีสถาน

ทางหลวงปากีสถาน N-35 จากพรมแดนจีนที่ Dassu ถึงอิสลามาบาด (เมืองหลวงของปากีสถาน)
ทางหลวงพิเศษปากีสถาน M-2 จากอิสลามาบาด ถึงลาฮอร์
ทางหลวงปากีสถาน N-5 จากลาฮอร์ ถึงซัคเกอร์
ทางหลวงปากีสถาน N-5 ถึงการาจี
กลุ่มความซับซ้อน พี และ เอ็นพี

รูปแสดงความกลุ่มความซับซ้อนในกรณี P ≠ NP. ถ้า P = NP, P, NP, NP-complete ก็จะกลายเป็นกลุ่มปัญหาเดียวกันนั่นเอง
กลุ่มความซับซ้อน พี และ เอ็นพี ทฤษฎีความซับซ้อนในการคำนวณเป็นส่วนหนึ่งของทฤษฎีการคำนวณที่ศึกษาเกี่ยวกับทรัพยากรที่ต้องการ สำหรับการแก้ปัญหาหนึ่ง ๆ ทรัพยากรที่สนใจโดยทั่วไปคือเวลา (ต้องใช้การทำงานกี่ขั้นตอนก่อนจะแก้ปัญหาได้) และเนื้อที่ (ต้องใช้เนื้อที่เท่าใดในการแก้ปัญหา)
ในทฤษฎีดังกล่าว กลุ่ม พี (P) คือประกอบไปด้วยปัญหาการตัดสินใจที่สามารถหาคำตอบได้โดยเครื่องจักรเชิงลำดับแบบกำหนด (deterministic sequential machine) ในเวลาที่เป็นพหุนามของขนาดของข้อมูลป้อนเข้า กลุ่มปัญหา เอ็นพี (NP) ประกอบไปด้วยปัญหาการตัดสินใจที่ในกรณีที่คำตอบคือ 'ใช่' สามารถตรวจสอบได้ถ้าให้ข้อมูลที่เหมาะสม หรือพูดในอีกทางหนึ่งที่เหมือนกันว่า เป็นกลุ่มของปัญหาที่สามารถหาคำตอบได้ในเวลาพหุนามบนเครื่องจักรเชิงไม่กำหนด อาจกล่าวได้ว่าปัญหาเปิดที่สำคัญที่สุดในวิทยาการคอมพิวเตอร์เชิงทฤษฎีนั้น เกี่ยวข้องกับความสัมพันธ์ของกลุ่มปัญหาทั้งสองนี้:
ในปี 2545 มีการสำรวจความเชื่อของนักวิจัย 100 คน 61 คนเชื่อว่าพีไม่เท่ากับเอ็นพี 9 คนเชื่อว่าเท่ากัน 22 คนตอบว่าไม่แน่ใจ ส่วนที่เหลือเชื่อว่าจะไม่สามารถหาบทพิสูจน์ได้
กลุ่มของปัญหาที่อยู่ในเอ็นพีที่มีความสำคัญและได้รับความสนใจมากที่สุดก็คือกลุ่มของ เอ็นพีบริบูรณ์ ซึ่งเป็นกลุ่มของปัญหาที่ไม่น่าจะอยู่ใน พี มากที่สุด ความสัมพันธ์ของ พี เอ็นพี และ เอ็นพีบริบูรณ์ ที่นักวิจัยเชื่อกันเป็นไปตามรูป ซึ่งจะเห็นได้ว่า ทั้งพีและเอ็นพีบริบูรณ์อยู่ภายใน เอ็นพี แต่ว่าเอ็นพีบริบูรณ์กับพีไม่มีส่วนที่ซ้อนทับกันเลย อีกทั้งยังมีเซ็ตบางเซ็ตที่อยู่ในเอ็นพีแต่อยู่นอกพีและเอ็นพีบริบูรณ์
ปัญหาพีและเอ็นพีสามารถถามได้อีกแบบคือ "ถ้าเรามีปัญหาที่สามารถตรวจคำตอบ (ใช่/ ไม่ใช่) ได้อย่างรวดเร็ว เราจะสามารถหาคำตอบได้อย่างรวดเร็วหรือไม่?" ยกตัวอย่างเช่น ถ้าเราอยากตรวจสอบว่าจำนวน ๆ หนึ่งเป็นจำนวนประกอบหรือไม่ หากเรามีจำนวน 53308290611 อยู่ แล้วต้องการตรวจสอบ วิธีที่ทำได้วิธีหนึ่งก็คือทดลองจำนวนทุกจำนวนว่าหารจำนวนนี้ลงตัวหรือไม่ แต่วิธีนี้ใช้เวลาการทำงานเป็น exponential เมื่อเทียบกับขนาดของอินพุต (ขนาดของอินพุตในที่นี้ไม่ใช่ค่าของจำนวน แต่เป็นจำนวนของบิตที่ใช้ในการแทนค่าจำนวนนั้น ยกตัวอย่างเช่น จำนวน 128 มีขนาดของอินพุตเท่ากับ 8 เพราะว่า  128={10000000}_{2})
ความรู้พื้นฐานสำหรับแคลคูลัส

ความรู้พื้นฐานสำหรับแคลคูลัส (อังกฤษ: precalculus) เป็นหัวข้อวิชาคณิตศาสตร์ที่เป็นรูปแบบขั้นสูงของพีชคณิตในระดับมัธยมศึกษา หลักสูตรและตำราของวิชานี้มีจุดประสงค์เพื่อเตรียมตัวให้พร้อมก่อนที่จะเรียนแคลคูลัส ความรู้พื้นฐานสำหรับแคลคูลัสมีหัวข้อต่าง ๆ ที่ต้องศึกษาดังนี้
สมการเชิงอนุพันธ์
จำนวนจริง
จำนวนเชิงซ้อน
การแก้สมการและอสมการ
คุณสมบัติของฟังก์ชัน
ฟังก์ชันประกอบ (composite function)
ฟังก์ชันพหุนาม
ฟังก์ชันตรรกยะ
ตรีโกณมิติ
ฟังก์ชันตรีโกณมิติและอินเวิร์สของฟังก์ชัน
เอกลักษณ์ตรีโกณมิติ
ภาคตัดกรวย
ฟังก์ชันเลขชี้กำลัง (exponential function)
ฟังก์ชันลอการิทึม
ลำดับและอนุกรม
ทฤษฎีบททวินาม
เวกเตอร์
สมการอิงตัวแปรเสริม (parametric equation)
พิกัดเชิงขั้ว
เมทริกซ์
อุปนัยเชิงคณิตศาสตร์ (mathematical induction)
แหล่งข้อมูลอื่น

Exploring Pre-calculus - William Mueller
FHS Precalculus Study Page - Oscar Krebs
Pre-calculus - Math Forum
Pre-calculus at MECCA (Memphis Educational Computer Connectivity Alliance) เก็บถาวร 2009-04-17 ที่ เวย์แบ็กแมชชีน
Online Graphing Calculator - WebGraphing.com
Online Graphing Utility - nanoGrapher.nanoSouffle.net เก็บถาวร 2013-07-23 ที่ เวย์แบ็กแมชชีน
Precalculus information at Mathworld
พระเจ้าบรมวงศ์เธอ กรมหมื่นทิวากรวงษ์ประวัติ

| พระเจ้าบรมวงศ์เธอ  กรมหมื่นทิวากรวงษ์ประวัติ |
| --- | --- |

อธิบดีกรมราชพัสดุ

ประสูติ: 17 สิงหาคม พ.ศ. 2400
สิ้นพระชนม์: 3 มกราคม พ.ศ. 2459 (58 ปี)
ภรรยา: ชายา หม่อมเจ้าหญิงประสานศัพท์ เกษมศรี หม่อม 9 ท่าน
พระบุตร: 30 องค์
ราชวงศ์: ราชวงศ์จักรี
ราชสกุล: เกษมศรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาจันทร์ ในรัชกาลที่ 4
พระเจ้าบรมวงศ์เธอ กรมหมื่นทิวากรวงษ์ประวัติ พระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาจันทร์ สุขสถิตย์ เป็นอธิบดีกรมราชพัสดุ องคมนตรีในพระบาทสมเด็จพระจุลจอมเกล้าเจ้าอยู่หัว​ และพระบาทสมเด็จพระมงกุฎเกล้าเจ้าอยู่หัว​ และเป็นต้นราชสกุลเกษมศรี
พระประวัติ > ประสูติ

พระเจ้าบรมวงศ์เธอ กรมหมื่นทิวากรวงษ์ประวัติ มีพระนามเดิมว่า พระเจ้าลูกยาเธอ พระองค์เจ้าเกษมศรีศุภโยค เป็นพระราชโอรสลำดับที่ 30 ในพระบาทสมเด็จพระจอมเกล้าเจ้าอยู่หัว ประสูติแต่ เจ้าจอมมารดาจันทร์ ในรัชกาลที่ 4 เมื่อวันจันทร์ เดือน 9 แรม 12 ค่ำ ปีมะเส็ง นพศก จ.ศ. 1219 ตรงกับวันที่ 17 สิงหาคม พ.ศ. 2400
พระประวัติ > ผนวช

เมื่อพระชันษาครบอุปสมบท ทรงผนวชที่วัดพระศรีรัตนศาสดาราม ในสำนักสมเด็จพระมหาสมณเจ้า กรมพระยาปวเรศวริยาลงกรณ์ แล้วเสด็จไปจำพรรษา ณ วัดบวรนิเวศวิหาร 1 พรรษา ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็นพระเจ้าน้องยาเธอ กรมหมื่นทิวากรวงษประวัติ ทรงศักดินา 15000 เมื่อวันที่ 11 พฤศจิกายน พ.ศ. 2439 และทรงพระกรุณาโปรดเกล้าฯ ให้กำกับกรมช่างมุก
พระประวัติ > รับราชการ

พระเจ้าบรมวงศ์เธอ กรมหมื่นทิวากรวงษ์ประวัติทรงรับราชการด้านใหญ่ เช่น ทำการปฏิสังขรณ์วัดพระศรีรัตนศาสดาราม และทรงรับราชการตำแหน่งอธิบดีกรมราชพัสดุ ในกระทรวงพระคลังมหาสมบัติ แต่ทรงปฏิบัติได้ไม่นาน เนื่องจากประชวรพระโรคภายในจึงกราบถวายบังคมลาออกจากราชการประจำ คงรับแต่ราชการจรเป็นครั้งคราว ต่อมาทรงพระกรุณาโปรดเกล้าฯ แต่งตั้งเป็นองคมนตรี เมื่อพ.ศ. 2430 เป็นกรรมสัมปาทิกหอพระสมุดวชิรญาณ ชุดที่ 3 และได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ทุติยจุลจอมเกล้าวิเศษ จุลสุราภรณ์ มงกุฎสยาม และเหรียญรัตนาภรณ์รัชกาลที่ 4 ชั้นที่ 2
นอกจากทรงงานประจำและงานจรที่ทรงปฏิบัติแล้ว ยังมีงานอดิเรกที่ทรงรักและทรงอัจฉริยภาพอย่างยิ่ง ได้แก่
การละคร ทรงถนัดทั้งแบบละครเก่าและละครใหม่ ทรงแสดงละครทั้งละครพูดและละครร้อง เช่น โจร 40 ผัวกลัวเมีย และนิทราชาคริต
การดนตรี โปรดการเล่นซอสามสายและระนาด  ทรงจัดตั้งวงมโหรีปี่พาทย์ที่มีชื่อเสียงโดดเด่นในสมัยรัชกาลที่ 5
การเล่นกล้วยไม้ ซึ่งเป็นที่ยอมรับกันว่า ทรงเป็นคนไทยคนแรกที่รู้จักเลี้ยงกล้วยไม้อย่างประณีต จนในที่สุดก็ทรงเพาะพันธุ์ไม้ขึ้นได้สำเร็จ เช่น แคทลียาชื่อ "ทิวากาเรียนา"
พระประวัติ > สิ้นพระชนม์

พระเจ้าบรมวงศ์เธอ กรมหมื่นทิวากรวงษ์ประวัติ ประชวรพระโรคบังคนเบาพิการ สิ้นพระชนม์เมื่อวันที่ 3 มกราคม พ.ศ. 2458 (นับแบบปัจจุบันตรงกับ พ.ศ. 2459) ณ วังถนนขาวสามเสน สิริพระชันษา 59 ปี พระบาทสมเด็จพระมงกุฎเกล้าเจ้าอยู่หัวเสด็จฯ มาพระราชทานน้ำสรงพระศพ เจ้าพนักงานเชิญพระศพลงในพระลอง ตั้งบนแว่นฟ้า 2 ชั้น ประกอบพระโกศมณฑป และโปรดให้ข้าราชการไว้ทุกข์ 15 วัน ได้รับพระราชทานเพลิงพระศพ ณ พระเมรุวัดเบญจมบพิตรดุสิตวนารามราชวรวิหาร เมื่อวันที่ 11 มิถุนายน พ.ศ. 2459